Jean-Jacques de Cambacérès
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Jean-Jacques de Cambacérès var en fransk jurist og politiker i tiden rundt den franske revolusjon og i napoleonstiden.
Under revolusjonen var Cambacérès medlem av nasjonalkonventet, hvor han hørte til «sletten». I 1796 var han president i de fem hundres råd, fra 1799 direktoriets justisminister.Cambacérès deltok i komplottet som brakte Napoleon Bonaparte til makten ved statskuppet i november 1799, og ble selv annenkonsul. Napoleon gjorde ham til storkansler, president i senatet og hertug av Parma. Cambacérès var en betydelig jurist, og lovboken Code Civil er for en stor del hans verk.I 1815 ble han forvist som «kongemorder», fordi han hadde stemt for henrettelsen av Ludvig 16 i 1793, men vendte tilbake til Frankrike i 1818. Les mer i Store norske leksikon Den franske revolusjon Napoleonstiden